CELEX: 32010D0061
Language: el
Date: 2010-02-02 00:00:00
Title: 2010/61/: Απόφαση της Επιτροπής, της 2ας Φεβρουαρίου 2010 , για την εκκαθάριση των λογαριασμών ορισμένων οργανισμών πληρωμών στη Γερμανία και στην Πορτογαλία όσον αφορά δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΠΤΕ), τμήμα Εγγυήσεων, για το οικονομικό έτος 2006 [κοινοποιηθείσα υπό τον αριθμό Ε(2010) 470]

5.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 34/33
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Φεβρουαρίου 2010
   για την εκκαθάριση των λογαριασμών ορισμένων οργανισμών πληρωμών στη Γερμανία και στην Πορτογαλία όσον αφορά δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΠΤΕ), τμήμα Εγγυήσεων, για το οικονομικό έτος 2006
   [κοινοποιηθείσα υπό τον αριθμό Ε(2010) 470]
   (Τα κείμενα στη γερμανική και στην πορτογαλική γλώσσα είναι τα μόνα αυθεντικά)
   (2010/61/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (1), και ιδίως το άρθρο 7 παράγραφος 3,
   τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (2), και ιδίως το άρθρο 32,
   έπειτα από διαβούλευση με την επιτροπή του Ταμείου,
   Εκτιμώντας τα ακόλουθα:
   
               (1)
            
            
               Με τις αποφάσεις 2007/327/ΕΚ (3) και 2008/394/ΕΚ (4) της Επιτροπής εκκαθαρίστηκαν, για το οικονομικό έτος 2006, οι λογαριασμοί όλων των οργανισμών πληρωμών πλην αυτών του γερμανικού οργανισμού πληρωμών «Bayern-Umwelt», του ιταλικού οργανισμού πληρωμών «ARBEA» και του πορτογαλικού οργανισμού πληρωμών «IFADAP».
            
         
               (2)
            
            
               Μετά τη διαβίβαση νέων πληροφοριακών στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να εκδώσει απόφαση σχετικά με την πληρότητα, την ακρίβεια και την ειλικρίνεια των λογαριασμών που διαβίβασαν ο γερμανικός οργανισμός πληρωμών «Bayern-Umwelt» και ο πορτογαλικός οργανισμός πληρωμών «IFADAP».
            
         
               (3)
            
            
               Ο κανονισμός (ΕΚ) αριθ. 1663/95 της Επιτροπής, της 7ης Ιουλίου 1995, για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων (5) ορίζει, στο άρθρο 7 παράγραφος 1 εδάφιο 2, ότι τα προς ανάκτηση ή πληρωμή ποσά από ή προς κάθε κράτος μέλος, σύμφωνα με την απόφαση εκκαθάρισης λογαριασμών, η οποία αναφέρεται στο πρώτο εδάφιο, προσδιορίζονται αφαιρώντας τις προκαταβολές που πληρώθηκαν για το εν λόγω οικονομικό έτος, ήτοι για το 2006, από τις δαπάνες που αναγνωρίζονται για το ίδιο έτος σύμφωνα με το πρώτο εδάφιο. Τα ποσά αυτά αφαιρούνται ή προστίθενται στις προκαταβολές που πληρώνονται από τον δεύτερο μήνα μετά τον μήνα κατά τον οποίο η απόφαση εκκαθάρισης παρήγαγε αποτελέσματα.
            
         
               (4)
            
            
               Δυνάμει του άρθρου 32 παράγραφος 5 του κανονισμού (ΕΚ) αριθ. 1290/2005, εφόσον η ανάκτηση δεν πραγματοποιηθεί εντός τεσσάρων ετών από την ημερομηνία της πρώτης διοικητικής ή δικαστικής πράξης διαπίστωσης ή οκτώ ετών, εάν η ανάκτηση αποτελεί το αντικείμενο προσφυγής στα εθνικά δικαστήρια, οι οικονομικές συνέπειες της έλλειψης ανάκτησης βαρύνουν κατά 50 % το εμπλεκόμενο κράτος μέλος και κατά 50 % τον κοινοτικό προϋπολογισμό. Το άρθρο 32 παράγραφος 3 του εν λόγω κανονισμού επιβάλλει υποχρέωση στα κράτη μέλη να κοινοποιούν στην Επιτροπή ανακεφαλαιωτική κατάσταση των διαδικασιών ανάκτησης που κίνησαν κατόπιν παρατυπιών. Λεπτομερείς κανόνες εφαρμογής της εν λόγω υποχρέωσης των κρατών μελών να αναφέρουν τα προς ανάκτηση ποσά θεσπίζονται στον κανονισμό (ΕΚ) αριθ. 885/2006 της Επιτροπής, της 21ης Ιουνίου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1290/2005 του Συμβουλίου σχετικά με τη διαπίστευση των οργανισμών πληρωμών και άλλων οργανισμών και την εκκαθάριση των λογαριασμών του ΕΓΤΕ και του ΕΓΤΑΑ (6). Το παράρτημα III του εν λόγω κανονισμού περιέχει το υπόδειγμα των πινάκων 1 και 2 που όφειλαν τα κράτη μέλη να υποβάλουν το 2007. Η Επιτροπή, βασιζόμενη στους πίνακες που υπέβαλαν τα κράτη μέλη, θα πρέπει να αποφασίσει σχετικά με τις οικονομικές συνέπειες της απουσίας ανάκτησης ποσών για τις παρατυπίες που χρονολογούνται, αντίστοιχα, πάνω από τέσσερα ή οκτώ έτη. Η απόφαση αυτή εκδίδεται με την επιφύλαξη των μελλοντικών αποφάσεων συμμόρφωσης σύμφωνα με το άρθρο 32 παράγραφος 8 του κανονισμού (ΕΚ) αριθ. 1290/2005.
            
         
               (5)
            
            
               Δυνάμει του άρθρου 32 παράγραφος 6 του κανονισμού (ΕΚ) αριθ. 1290/2005, τα κράτη μέλη δύνανται να αποφασίσουν να μην επιδιώξουν ανάκτηση. Η απόφαση αυτή μπορεί να ληφθεί μόνον εάν το σύνολο των πραγματοποιηθέντων και των προβλεπόμενων εξόδων ανάκτησης υπερβαίνει το προς ανάκτηση ποσό ή εάν η ανάκτηση είναι αδύνατη λόγω αφερεγγυότητας του οφειλέτη ή των προσώπων που φέρουν τη νομική ευθύνη για την παρατυπία, η οποία έχει διαπιστωθεί και αναγνωριστεί σύμφωνα με το εθνικό δίκαιο του οικείου κράτους μέλους. Εάν η απόφαση αυτή έχει ληφθεί εντός τεσσάρων ετών από την αρχική διοικητική ή δικαστική διαπίστωση, ή εντός οκτώ ετών εάν η ανάκτηση αχθεί ενώπιον των εθνικών δικαστηρίων, το 100 % των οικονομικών συνεπειών της απουσίας ανάκτησης θα πρέπει να βαρύνει τον κοινοτικό προϋπολογισμό. Στην ανακεφαλαιωτική κατάσταση που αναφέρεται στο άρθρο 32 παράγραφος 3 του κανονισμού (ΕΚ) αριθ. 1290/2005 αναφέρονται τα ποσά για τα οποία το κράτος μέλος αποφάσισε να μην επιδιώξει την ανάκτηση καθώς και οι λόγοι για τη σχετική απόφαση. Τα ποσά αυτά δεν χρεώνονται στα οικεία κράτη μέλη και, κατά συνέπεια, βαρύνουν τον κοινοτικό προϋπολογισμό. Η απόφαση αυτή εκδίδεται με την επιφύλαξη των μελλοντικών αποφάσεων συμμόρφωσης σύμφωνα με το άρθρο 32 παράγραφος 8 του εν λόγω κανονισμού.
            
         
               (6)
            
            
               Κατά την εκκαθάριση των λογαριασμών των εμπλεκόμενων οργανισμών πληρωμών, η Επιτροπή πρέπει να λαμβάνει υπόψη τα ποσά που ήδη παρακρατήθηκαν από τα οικεία κράτη μέλη βάσει της απόφασης 2007/327/ΕΚ και της απόφασης 2008/394/ΕΚ.
            
         
               (7)
            
            
               Σύμφωνα με το άρθρο 7 παράγραφος 3 εδάφιο 2 του κανονισμού (ΕΚ) αριθ. 1258/1999 και το άρθρο 7 παράγραφος 1 του κανονισμού (ΕΚ) αριθ. 1663/95, η παρούσα απόφαση λαμβάνεται με την επιφύλαξη των μεταγενέστερων αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση εκκαθαρίζονται οι λογαριασμοί του γερμανικού οργανισμού πληρωμών «Bayern-Umwelt» και του πορτογαλικού οργανισμού πληρωμών «IFADAP» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΠΤΕ), τμήμα Εγγυήσεων, για το οικονομικό έτος 2006.
   Τα ποσά που πρέπει να ανακτηθούν από κάθε εμπλεκόμενο κράτος μέλος ή να καταβληθούν σε κάθε εμπλεκόμενο κράτος μέλος βάσει της παρούσας απόφασης, συμπεριλαμβανομένων των ποσών που προκύπτουν από την εφαρμογή του άρθρου 32 παράγραφος 5 του κανονισμού (ΕΚ) αριθ. 1290/2005, παρατίθενται στο παράρτημα.
   Άρθρο 2
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας και την Πορτογαλική Δημοκρατία.
   
      Βρυξέλλες, 2 Φεβρουαρίου 2010.
      
         
            Για την Επιτροπή
         
         Mariann FISCHER BOEL
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 103.
   
      (2)  ΕΕ L 209 της 11.8.2005, σ. 1.
   
      (3)  ΕΕ L 122 της 11.5.2007, σ. 51.
   
      (4)  ΕΕ L 139 της 29.5.2008, σ. 22.
   
      (5)  ΕΕ L 158 της 8.7.1995, σ. 6.
   
      (6)  ΕΕ L 171 της 23.6.2006, σ. 90.
   
      ΠΑΡΑΡΤΗΜΑ
      
         ΕΚΚΑΘΑΡΙΣΗ ΛΟΓΑΡΙΑΣΜΩΝ ΤΩΝ ΟΡΓΑΝΙΣΜΩΝ ΠΛΗΡΩΜΩΝ
      
      
         ΟΙΚΟΝΟΜΙΚΟ ΕΤΟΣ 2006
      
      
         Ποσά προς ανάκτηση ή προς καταβολή στο κράτος μέλος
      
      
         Σημείωση: Ονοματολογία 2010: 05 07 01 06, 05 02 16 02, 67 01, 67 02, 68 03.
      
                  ΚΜ
               
               
                   
               
               
                  2006 — Δαπάνες για τους οργανισμούς πληρωμών οι λογαριασμοί των οποίων έχουν
               
               
                  Σύνολο α + β
               
               
                  Μειώσεις και αναστολές για ολόκληρο το οικονομικό έτος (1)
                  
               
               
                  Μειώσεις σύμφωνα με το άρθρο 32 του κανονισμού (ΕΚ) αριθ. 1290/2005
               
               
                  Σύνολο περιλαμβανομένων των μειώσεων και αναστολών
               
               
                  Πληρωμές διενεργηθείσες στο κράτος μέλος για το οικονομικό έτος
               
               
                  Ποσό προς ανάκτηση (–) ή προς καταβολή (+) στο κράτος μέλος
               
               
                  Ποσό προς ανάκτηση (–) ή προς καταβολή (+) στο κράτος μέλος βάσει της απόφασης 2007/327/ΕΚ
               
               
                  Ποσό προς ανάκτηση (–) ή προς καταβολή (+) στο κράτος μέλος βάσει της απόφασης 2008/394/ΕΚ
               
               
                  Ποσό προς ανάκτηση (–) ή προς καταβολή (+) στο κράτος μέλος βάσει της παρούσας απόφασης (2)
                  
               
            
                  εκκαθαριστεί
               
               
                  διαχωριστεί
               
            
                  = Δαπάνες/Έσοδα με ειδικό προορισμό που δηλώθηκαν στην ετήσια δήλωση
               
               
                  = Σύνολο των δαπανών/Έσοδα με ειδικό προορισμό στις μηνιαίες δηλώσεις
               
            
                   
               
               
                   
               
               
                  α
               
               
                  β
               
               
                  γ = α + β
               
               
                  δ
               
               
                  ε
               
               
                  στ = γ + δ + ε
               
               
                  ζ
               
               
                  η = στ – ζ
               
               
                  θ
               
               
                  θ'
               
               
                  ι = η – θ – θ'
               
            
                  DE
               
               
                  EUR
               
               
                  6 543 354 057,67
               
               
                  0,00
               
               
                  6 543 354 057,67
               
               
                  –15 751,26
               
               
                  –22 076 833,17
               
               
                  6 521 261 473,24
               
               
                  6 543 392 477,21
               
               
                  –22 131 003,97
               
               
                  –22 062 685,96
               
               
                  –68 318,01
               
               
                  0,00
               
            
                  PT
               
               
                  EUR
               
               
                  948 006 804,65
               
               
                  0,00
               
               
                  948 006 804,65
               
               
                  –79 408,17
               
               
                  –1 169 114,34
               
               
                  946 758 282,14
               
               
                  946 441 751,51
               
               
                  316 530,63
               
               
                  704 425,08
               
               
                  0,00
               
               
                  – 387 894,45
               
            
         
      
                  ΚΜ
               
               
                   
               
               
                  Δαπάνες (3)
                  
               
               
                  Έσοδα με ειδικό προορισμό (3)
                  
               
               
                  Ταμείο για τη ζάχαρη
               
               
                  Άρθρο 32 (= ε)
               
               
                  Σύνολο (= κ)
               
            
                  Δαπάνες (4)
                  
               
               
                  Έσοδα με ειδικό προορισμό (4)
                  
               
            
                  05 07 01 06
               
               
                  67 01
               
               
                  05 02 16 02
               
               
                  68 03
               
               
                  67 02
               
            
                  κ
               
               
                  λ
               
               
                  μ
               
               
                  ν
               
               
                  ξ
               
               
                  ο = κ + λ + μ + ν + ξ
               
            
                  DE
               
               
                  EUR
               
               
                  0,00
               
               
                  0,00
               
               
                  0,00
               
               
                  0,00
               
               
                  0,00
               
               
                  0,00
               
            
                  PT
               
               
                  EUR
               
               
                  – 279 281,98
               
               
                  0,00
               
               
                  0,00
               
               
                  0,00
               
               
                  – 108 612,47
               
               
                  – 387 894,45
               
            
         (1)  Οι μειώσεις και αναστολές είναι εκείνες που έχουν ληφθεί υπόψη στο σύστημα πληρωμών, στο οποίο έχουν προστεθεί ειδικότερα οι διορθώσεις λόγω μη τήρησης των προθεσμιών πληρωμής για τον Αύγουστο, το Σεπτέμβριο και τον Οκτώβριο 2006.
      
         (2)  Για τον υπολογισμό του ποσού προς ανάκτηση από το κράτος μέλος ή προς καταβολή στο κράτος μέλος, το ποσό που έχει ληφθεί υπόψη είναι το σύνολο της ετήσιας δήλωσης για τις εκκαθαρισθείσες δαπάνες (στήλη α) ή, το σύνολο των μηνιαίων δηλώσεων, για τις διαχωρισθείσες δαπάνες (στήλη β).
      Εφαρμοζόμενος συντελεστής ισοτιμίας: άρθρο 7 παράγραφος 2 του κανονισμού (ΕΚ) αριθ. 883/2006.
      
         (3)  Αν το μέρος των εσόδων με ειδικό προορισμό είναι υπέρ του κράτους μέλους, πρέπει να δηλωθεί στη θέση 05 07 01 06.
      
         (4)  Αν το μέρος των εσόδων με ειδικό προορισμό του ταμείου για τη ζάχαρη είναι υπέρ του κράτους μέλους, πρέπει να δηλωθεί στη θέση 05 02 16 02.
      
         Σημείωση: Ονοματολογία 2010: 05 07 01 06, 05 02 16 02, 67 01, 67 02, 68 03.